CELEX: 62017TA0128
Language: sk
Date: 2018-12-14 00:00:00
Title: Vec T-128/17: Rozsudok Všeobecného súdu zo 14. decembra 2018 – Torné/Komisia („Verejná služba — Úradníci — Reforma služobného poriadku z roku 2014 — Pracovné voľno z osobných dôvodov — Súčasné prijatie na miesto dočasného zamestnanca — Prechodné opatrenia k určitým metódam výpočtu dôchodkových nárokov — Žiadosť o vydanie predčasného rozhodnutia — Akt spôsobujúci ujmu na právnom postavení — Účel prechodných opatrení — Pôsobnosť ratione personae — Nástup do služby“)

11.3.2019   
            
            
               SK
            
            
               Úradný vestník Európskej únie
            
            
               C 93/49
            
         
      Rozsudok Všeobecného súdu zo 14. decembra 2018 – Torné/Komisia
      (Vec T-128/17) (1)
      
      ((„Verejná služba - Úradníci - Reforma služobného poriadku z roku 2014 - Pracovné voľno z osobných dôvodov - Súčasné prijatie na miesto dočasného zamestnanca - Prechodné opatrenia k určitým metódam výpočtu dôchodkových nárokov - Žiadosť o vydanie predčasného rozhodnutia - Akt spôsobujúci ujmu na právnom postavení - Účel prechodných opatrení - Pôsobnosť ratione personae - Nástup do služby“))
      (2019/C 93/61)
      Jazyk konania: francúzština
      
         Účastníci konania
      
      
         Žalobkyňa: Isabel Torné (Algés, Portugalsko) (v zastúpení: S. Orlandi a T. Martin, advokáti)
      
         Žalovaná: Európska komisia (v zastúpení: pôvodne G. Berscheid a A.-C. Simon, neskôr G. Berscheid a L. Radu Bouyon, a napokon G. Berscheid a B. Mongin, splnomocnení zástupcovia)
      
         Vedľajší účastníci, ktorí v konaní podporujú žalobkyňu: Agentúra pre spoluprácu regulačných orgánov v oblasti energetiky (v zastúpení: pôvodne S. Manessi, neskôr P. Martinet, splnomocnení zástupcovia, za právnej pomoci S. Orlandi a T. Martin, advokáti), Európska agentúra pre pohraničnú a pobrežnú stráž (v zastúpení: H. Caniard a S. Drew, splnomocnení zástupcovia, za právnej pomoci S. Orlandi a T. Martin, advokáti), Európska agentúra na prevádzkové riadenie rozsiahlych informačných systémov v priestore slobody, bezpečnosti a spravodlivosti (v zastúpení: M. Chiodi, splnomocnený zástupca, za právnej pomoci D. Waelbroeck a A. Duron, advokáti), Európska námorná bezpečnostná agentúra (v zastúpení: S. Dunlop, splnomocnený zástupca, za právnej pomoci S. Orlandi s T. Martin, advokáti), Európsky orgán pre bankovníctvo (v zastúpení: S. Giordano a J. Overett Somnier, splnomocnení zástupcovia), Európsky orgán pre cenné papiere a trhy (v zastúpení: A. Lorenzet a N. Vasse, splnomocnení zástupcovia, za právnej pomoci S. Orlandi a T. Martin, advokáti) a Európsky podporný úrad pre azyl (v zastúpení: pôvodne W. Stevens, neskôr M. Vitsa, splnomocnení zástupcovia, za právnej pomoci A. Duron, advokát)
      
         Predmet veci
      
      Návrh založený na článku 270 ZFEÚ na zrušenie rozhodnutia Komisie o zamietnutí žiadosti žalobkyne zo 16. decembra 2015 o prijatie predčasného rozhodnutia o stanovení jej nástupu do služby v zmysle prechodných ustanovení prílohy XIII služobného poriadku úradníkov Európskej únie týkajúcich sa určitých metód výpočtu dôchodkových nárokov
      
         Výrok rozsudku
      
      
                  1.
               
               
                  Rozhodnutie Európskej komisie zo 16. apríla 2016, potvrdené oznámením Úradu pre správu a vyplácanie individuálnych nárokov (PMO) z 29. apríla 2016, sa zrušuje.
               
            
                  2.
               
               
                  Komisia znáša svoje vlastné trovy konania a je povinná nahradiť trovy konania, ktoré vynaložila Isabel Torné.
               
            
                  3.
               
               
                  Agentúra pre spoluprácu regulačných orgánov v oblasti energetiky (ACER), Európska agentúra pre pohraničnú a pobrežnú stráž (Frontex), Európska agentúra na prevádzkové riadenie rozsiahlych informačných systémov v priestore slobody, bezpečnosti a spravodlivosti (eu-LISA), Európska námorná bezpečnostná agentúra (AESM), Európsky orgán pre bankovníctvo (ABE), Európsky orgán pre cenné papiere a trhy (AEMF) a Európsky podporný úrad pre azyl (EASO) znášajú svoje vlastné trovy konania.
               
            
         (1)  Ú. v. EÚ C 129, 24.4.2017.